**SKELBIMAS**

**APIE VIEŠOSIOS ĮSTAIGOS CPO LT**

**NEPRIKLAUSOMO VALDYBOS NARIO ATRANKĄ**

**Lietuvos Respublikos ekonomikos ir inovacijų ministerija skelbia atranką į viešosios įstaigos CPO LT (toliau – CPO LT) valdybos nepriklausomo nario, turinčio kompetencijų komunikacijos srityje, pareigas 4 metų kadencijai**

CPO LT valdybos narių atrankos ir atšaukimo tvarkos aprašas (toliau – Aprašas), kuriuo remiantis vykdoma atranka: <https://www.cpo.lt/administracine-informacija/#valdybos-nariu-atranka>.

Atrankos būdas – pokalbis žodžiu.

Atrankos procedūras vykdo nepriklausoma atrankos agentūra Master Class LT, UAB ir Lietuvos Respublikos ekonomikos ir inovacijų ministro sudaryta atrankos komisija.

**Informacija apie CPO LT valdybą**

CPO LT valdyba yra kolegialus valdymo organas, kurį sudaro trys nariai: Lietuvos Respublikos ekonomikos ir inovacijų ministerijos deleguotas valdybos narys ir du atrankos būdu atrinkti nepriklausomi valdybos nariai.

Valdybos kadencija – 4 metai. Kadencijos pradžia – nuo ministro įsakymo dėl nario išrinkimo datos.

Nepriklausomiems CPO LT valdybos nariams nustatomas fiksuoto dydžio mėnesinis atlygis, kuris negali viršyti 1/3 dalies CPO LT vadovui nustatyto pastovaus dydžio mėnesinio atlygio ir kurio dydis perskaičiuojamas kasmet priklausomai nuo valdybai nustatytų metinių užduočių vykdymo rezultatų. Pirmaisiais kadencijos metais valdybos pirmininko mėnesinis atlygis yra lygus 1/3 Įstaigos vadovui nustatyto pastovaus dydžio mėnesinio atlygio, valdybos nario mėnesinis atlygis yra lygus 90 procentų valdybos pirmininko atlygio. CPO LT vadovo pastovaus dydžio mėnesinio atlygio dalis skaičiuojama vadovaujantis Lietuvos Respublikos Vyriausybės 2010 m. gegužės 26 d. nutarimo Nr. 598 ,,Dėl viešųjų įstaigų, kurių savininkė yra valstybė arba kai valstybė turi daugumą balsų visuotiniame dalininkų susirinkime, vadovų darbo apmokėjimo“ 1 priede I-ai viešųjų įstaigų kategorijai nustatytais koeficientais (nuo 13,3 iki 16) taikant Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinį dydį.

**Kandidatams keliami bendrieji, nepriklausomumo ir specialieji reikalavimai**

**Bendrieji reikalavimai:**

- turėti aukštąjį universitetinį ar jam prilygintą išsilavinimą;

- būti nepriekaištingos reputacijos, kaip tai apibrėžta Lietuvos Respublikos viešųjų pirkimų įstatymo 2 straipsnio 17 dalyje;

- nebūti susijusiam su kitais fiziniais ir juridiniais asmenimis ryšiais, dėl kurių, einant valdybos nario pareigas, galėtų kilti interesų konfliktas;

- neturi būti atimta ar apribota teisė eiti valdybos nario pareigas ar toms pareigoms atlikti priskirtas funkcijas;

- per pastaruosius 5 metus nebūti atšauktam iš juridinio asmens vienasmenio ar kolegialaus organo dėl netinkamo pareigų atlikimo.

**Nepriklausomumo reikalavimai:**

- nebūti valstybės tarnautoju, Ministerijos arba CPO LT darbuotoju ar vadovu;

- neturėti CPO LT artimų asmenų, kaip jie apibrėžti Viešųjų ir privačių interesų derinimo įstatymo 2 straipsnio 1 dalyje;

- per paskutinius 3 metus nebūti gavusiam pajamų iš CPO LT nei tiesiogiai, nei kaip juridinio asmens dalyvis ar vadovas, išskyrus atlygį už valdybos nario pareigas. Apribojimas netaikomas, jei pajamų suma per metus neviršija 5 000 Eur (penkių tūkstančių eurų);

- per paskutinius dvejus metus nebūti buvusiam audito įmonės, kuri atlieka ar atliko CPO LT auditą, partneriu, dalyviu, vadovu, kolegialaus organo nariu arba darbuotoju;

- nebūti daugiau negu keturių juridinių asmenų kolegialių organų nariu;

- nebūti per paskutinius vienerius metus rengus, svarsčius ar priėmus sprendimų, susijusių su CPO LT veiklos priežiūra ar kontrole, arba sprendimų, kuriais CPO LT buvo skirta lėšų ar kito turto (esant Vyriausiosios tarnybinės etikos komisijos sprendimui, priimtam vadovaujantis Lietuvos Respublikos viešųjų ir privačių interesų derinimo įstatymo 18 straipsniu, šis apribojimas gali būti netaikomas).

**Specialieji reikalavimai:**

- išmanyti CPO LT veiklą, būti motyvuotam siekti CPO LT nustatytų strateginių tikslų įgyvendinimo ir veiklos kokybės gerinimo;

- turėti vadovavimo arba darbo kolegialiuose organuose patirties;

- turėti ne mažesnę kaip trejų metų darbo komunikacijos srityje patirtį.

**Kandidatas privalo pateikti:**

- paraišką leisti dalyvauti atrankoje ir sąžiningumo deklaraciją (Aprašo 1 priedas);

- asmens tapatybę patvirtinančio dokumento,išsilavinimą patvirtinančių dokumentų kopijas;

- gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo pranašumų sąrašą (nurodyti dalykines savybes) ir kitą informaciją;

- sutikimą dėl asmens duomenų tvarkymo (Aprašo 2 priedas);

- laisvos formos motyvacinį laišką (laiške **būtina nurodyti, kad kandidatuojama į valdybos nario, turinčio kompetencijų komunikacijos srityje, pareigas**).

Atrankos komisijos ir/ar atrankos agentūros Master Class LT, UAB atstovų prašymu gali būti prašoma pateikti papildomus dokumentus (jų kopijas), patvirtinančius atitiktį bendriesiems, nepriklausomumo ir specialiesiems reikalavimams, nurodytiems šiame skelbime.

Dokumentų originalus gali būti prašoma pateikti, jei kandidatas bus pripažintas atrankos laimėtoju.

**Dokumentų pateikimo būdai ir terminai:**

Kandidatai dokumentus teikia atrankos agentūrai Master Class LT, UAB iki **2023 m. vasario 15 d. (imtinai).**

Kandidatai dokumentus atrankos agentūrai Master Class LT, UAB dokumentus teikia el. paštu: Laura@masterclass.lt (nurodyti elektroninio laiško temą „Atranka į VšĮ CPO LT valdybos nario, turinčio kompetencijų komunikacijos srityje, pareigas“);

**Kontaktiniai asmenys:**

 (**Master Class LT, UAB**, direktorė Laura Duksaitė Iškauskienė, tel. 869937170, el. p. Laura@masterclass.lt)

 **Lietuvos Respublikos ekonomikos ir inovacijų ministerijos** Viešųjų pirkimų politikos skyriaus vyriausias specialistas Egidijus Pušinskas, tel. 8 630 99800; el. paštas **Egidijus.Pusinskas@eimin.lt**

Viešosios įstaigos CPO LT valdybos narių atrankos ir atšaukimo tvarkos aprašo

1 priedas

**(Pretendento paraiškos dalyvauti atrankoje ir sąžiningumo deklaracijos forma)**

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į viešosios įstaigos CPO LT valdybą.

Patvirtinu, kad esu susipažinęs (-usi) su Viešosios įstaigos CPO LT valdybos narių atrankos ir atšaukimo tvarkos aprašo nuostatomis, atitinku visus valdybos nariui, į kurio pareigas pretenduoju, keliamus reikalavimus, nei aš, nei man artimi asmenys nėra susiję ryšiais su viešąja įstaiga CPO LT, į kurios valdybą pretenduoju, ar su kitais fiziniais ir juridiniais asmenimis, dėl kurių, man einant valdybos nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienus metus buvau susijęs
(-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

 \_\_\_\_\_\_\_\_\_\_\_\_\_\_\_\_\_\_\_

 (pretendento parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar atitinkate šiuos nepriklausomam vadybos nariui keliamus bendruosius reikalavimus:- turėti aukštąjį universitetinį ar jam prilygintą išsilavinimą;- būti nepriekaištingos reputacijos, kaip tai apibrėžta Lietuvos Respublikos viešųjų pirkimų įstatymo 2 straipsnio 17 dalyje;- nebūti susijęs (-usi) su kitais fiziniais ir juridiniais asmenimis ryšiais, dėl kurių, einant Valdybos nario pareigas, galėtų kilti interesų konfliktas;- Jums neatimta ar neapribota teisė eiti Valdybos nario pareigas ar toms pareigoms atlikti priskirtas funkcijas;- per pastaruosius 5 metus nebuvote atšauktas (-a) iš juridinio asmens vienasmenio ar kolegialaus organo dėl netinkamo pareigų atlikimo? |  |
| 2. Ar atitinkate nepriklausomam vadybos nariui keliamus šiuos nepriklausomumo reikalavimus:- nebūti CPO LT ar Ministerijos valstybės tarnautoju, darbuotoju ar vadovu;- neturėti CPO LT artimų asmenų, kaip jie apibrėžti Viešųjų ir privačių interesų derinimo įstatymo 2 straipsnio 1 dalyje;- negauti per paskutinius 3 metus pajamų iš CPO LT nei tiesiogiai, nei kaip juridinio asmens dalyvis ar vadovas, išskyrus atlygį už Valdybos nario pareigas (apribojimas netaikomas, jei pajamų suma per metus neviršija 5 000 Eur (penkių tūkstančių eurų);- per paskutinius dvejus metus nebūti audito įmonės, kuri atlieka ar atliko CPO LT auditą, partneriu, dalyviu, vadovu, kolegialaus organo nariu arba darbuotoju;- nebūti daugiau negu keturių juridinių asmenų kolegialių organų nariu; - nebūti per paskutinius vienerius metus rengus, svarsčius ar priėmus sprendimų, susijusių su CPO LT veiklos priežiūra ar kontrole, arba sprendimų, kuriais CPO LT buvo skirta lėšų ar kito turto (esant Vyriausiosios tarnybinės etikos komisijos sprendimui, priimtam vadovaujantis Lietuvos Respublikos viešųjų ir privačių interesų derinimo įstatymo 18 straipsniu, šis apribojimas gali būti netaikomas)? |  |
| 3. Ar atitinkate nepriklausomam vadybos nariui, į kurio pareigas kandidatuojate, keliamus specialiuosius reikalavimus? |  |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asmens dokumento išdavimo data, vieta ir numeris: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešosios įstaigos CPO LT valdybos narių atrankos ir atšaukimo tvarkos aprašo

2 priedas

**(Sutikimo dėl asmens duomenų tvarkymo** **forma)**

**KANDIDATO Į VIEŠOSIOS ĮSTAIGOS CPO LT NEPRIKLAUSOMUS VALDYBOS NARIUS SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vardas ir pavardė)

sutinku, kad Lietuvos Respublikos ekonomikos ir inovacijų ministerija, juridinio asmens kodas 188621919, adresas: Gedimino pr. 38, 01104 Vilnius, tvarkytų mano asmens duomenis šiais pagrindais ir tvarka:

|  |  |
| --- | --- |
| **Asmens duomenų tvarkymo tikslas:** |  *Viešosios įstaigos CPO LT valdybos nario atranka* |
| **Tvarkomų duomenų apimtis:** | 1. *Vardas, pavardė.*
2. *Gimimo data, asmens kodas.*
3. *Gyvenamosios vietos adresas.*
4. *Telefono numeris.*
5. *Elektroninio pašto adresas.*
6. *Asmens tapatybę patvirtinančio dokumento duomenys.*
7. *Kandidato gyvenimo aprašyme pateikti duomenys.*
8. *Aukštojo mokslo diplomo duomenys.*
9. *Kiti duomenys, pateikti valdybos nario atrankai.*
 |

Kandidatų asmens duomenų valdytoja yra Ekonomikos ir inovacijų ministerija, kuri užtikrina, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu nustatytų asmens duomenų tvarkymo reikalavimų.

Šis sutikimas galioja 1 (vienus) metus. Sutikimo davėjas bet kada gali atšaukti duotą sutikimą (apie tokį atšaukimą turi raštu informuoti Ekonomikos ir inovacijų ministeriją). Pasibaigus sutikimo galiojimui arba sutikimo davėjui atšaukus sutikimą, jo pagrindu tvarkyti asmens duomenys bus ištrinti, jei nebus kito teisėto jų tvarkymo pagrindo (pvz., jei nebus teisės aktuose nustatytos pareigos šiuos duomenis saugoti tam tikrą laikotarpį).

Sutikimo davėjas gali kreiptis į Ekonomikos ir inovacijų ministerijos duomenų pareigūną el. paštu dap@eimin.lt ir įgyvendinti šias 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) įtvirtintas teises:

1. teisę žinoti (būti informuotam) apie savo asmens duomenų tvarkymą;

2. teisę susipažinti su tvarkomais savo asmens duomenimis;

3. teisę reikalauti ištaisyti asmens duomenis;

4. teisę reikalauti ištrinti asmens duomenis („teisę būti pamirštam“);

5. teisę apriboti asmens duomenų tvarkymą.

Sutikimo davėjas turi teisę pateikti skundą Valstybinei duomenų apsaugos inspekcijai, jei mano, kad asmens duomenys tvarkomi pažeidžiant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nuostatas. Sutikimo davėjas taip pat turi teisę pateikti skundą teismui, jei mano, kad 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nustatytos jo teisės buvo pažeistos, nes jo asmens duomenys buvo tvarkomi pažeidžiant Reglamentą (ES) Nr. 2016/679.

**Sutikimo davėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė, parašas)